Birt þann 18. júlí , 2013 | Höfundur : Nörd Norðursins Zorblobs – nýr íslenskur leikur á iTunes Undanfarin tvö ár hefur íslenska leikjafyrirtækið Fancy Pants Global verið að vinna að gerð Zorblobs , nýs tölvuleiks sem nú er fáanlegur á iPhone og iPad . Í leiknum þarf spilarinn að verjast svöngum , en óvenju krúttlegum , geimverum sem borða bókstaflega allt sem á vegi þeirra verður – jafnvel tré , fólk og bleyjur ! Þrír mismunandi heimar eru í leiknum og eru fleiri heimar væntanlegir . Til að verjast geimverunum notar spilarinn ýmiskonar tæki og tól , allt frá krúttlegum ástarbombum yfir í harðkjarna gereyðingarvopn . Leikurinn glansar af litagleði og húmor og við hvetjum lesendur okkar til að prófa leikinn og þannig styðja við íslenska leikjaiðnaðinn um leið . Zorblobs kostar $1.99 og er að finna hér á iTunes . Nánari upplýsingar um leikinn má finna á heimasíðu Zorblobs .